Imtella' Novembru 5, 2021 Is-servizzi tas-sigurtà Ġermaniżi jaħsbu li raġel li nstab mejjet fit-triq barra l-ambaxxata Russa f'Berlin ix-xahar li għadda, kien aġent sigriet tal-intelliġenza Russa. Il-katavru tar-raġel ta' 35 sena nstab kmieni fid-19 ta' Ottubru bir-rivista Der Spiegel ikkwotat sorsi tas-sigurtà li qalu li r-raġel waqa' għall-isfel mill-ambaxxata. Is-sejba tal-katavru barra l-ambaxxata Russa ma kinetx irrapportata qabel. Ir-rivista qalet li mhux ċar kif id-diplomatiku waqa' u x'ikkawża l-mewt tiegħu. L-ambaxxata Russa ma qablitx li ssir awtopsja iżda ddeskriviet l-inċident bħala traġiku u ma ridetx tikkumenta għal raġunijiet ta' etika. Kelliem għall-Ministeru tal-Affarijiet Barranin Ġermaniż qal li jaf bl-inċident u minħabba raġunijiet ta' privatezza ma jistax jikkumenta dwar il-każ.